Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 93

7. évfolyam Témakör Tartalom A testek mozgása, mozgásállapot-változások A testek mozgása: mozgás és nyugalom. Az egyenes vonalú egyenletes mozgás, az egyenletesen változó mozgás, körmozgás és rezgő mozgás megfigyelése. A szabadesés. A dinamika alapjai. A testek tehetetlensége és tömege. Az erő mozgásállapot-változtató hatása. Erő-ellenerő — példák a mindennapi életből. Hőtani alapjelenségek A hőmérséklet mérése. A hőtágulás jelensége a mindennapi életben. A termikus kölcsönhatás, a hőmennyiség. A termikus energia felhasználása a mindennapokban munkavégzésre. Halmazállapot-változások: olvadás, fagyás, forrás, párolgás, lecsapódás megfigyelése hétköznapi példákon. Olvadáspont, forráspont. Az égés-égéshő. Tűzoltás. Teendők tűz észlelésekor. Az energiamegmaradás érzékeltetése egyszerű, hétköznapi példákkal. Az energiamegmaradás törvénye. 2000/135/II. szám Követelmény — Legyen képes a tanuló egyszerű mechanikai és hőtani jelenségeket megfigyelni a gyakorlatban és kísérletekben. Tapasztalatait fogalmazza meg. — Ismerje fel a tanult fizikai ismeretek szerepét a technikai és természeti környezetben. Lássa be például, hogy a súrlódás és a közegellenállás egyaránt lehet hasznos és káros. — Ismerje a fizikai vizsgálatokhoz szükséges eszközök balesetmentes használatát. — Legyen járatos a mérések végzésében és tudjon egyszerű kísérleteket önállóan is elvégezni. — Tudja kiválasztani azokat a cikkeket, könyveket, rádió-, televízió-műsorokat, amelyek segíthetik a fizikai jelenségek jobb megismerését. — Tudja megkülönböztetni az egyenletes és egyenletesen változó mozgásokat. — Tudja, hogy nem a mozgás fenntartásához, hanem a mozgásállapot megváltoztatásához kell erő. — Ismerje fel a halmazállapot-változásokat a mindennapok gyakorlatában. — Ismerje a hőmérséklet-kiegyenlítődés elvét és az energia-megmaradás törvényét. — Tudjon gyakorlati példákat mondani a hőmérséklet mérésére. — Példák segítségével tudja értelmezni, hogy mi a különbség a test súlya és tömege között. — Ismerje fel az anyagok halmazállapotát, tudja azokat jellemezni.

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes